The garden grill เป็นร้านที่คนอยากจะมากินจริงๆ ถึงจะมาได้เพราะทางซับซ้อนเหลือเกิน เกินกว่าจะอธิบายได้ ให้ดูตามแผนที่แล้วมองป้ายเอาดีกว่าครับ

เริ่มแรกเลยกับอาหารบุฟเฟ่ห์ 460net ทางร้านจะเสริฟมาเป็นจานรวมซึ่งมีทุกอย่าง(โปร 360 ผมขอผ่านนะครับ เพิ่มแค่ร้อยเดียวผมคิดว่าไม่มีใครสั่งหรอก) ในจานจะมี เนื้อ striploin ออสเตรเลียมาเป็นหมัดเด็ด ตามด้วยเนื้อหนอก เนื้อลาย หมูดำคุโรบุตะ กุ้งแม่น้ำตัวน้อย ปลาหมึก และไส้กรอก โดยส่วนตัวแล้วกุ้งกับปลาหมึกผมไม่สั่งมาต่อครับ เน้นแต่ของหนักๆ เลยแล้วกัน

striploin ออสเตรเลีย เป็นเนื้อที่คนทั้งโต๊ะลงความเห็นว่า อร่อยสมเป็นทีเด็ดจริงๆ ด้วยความนุ่มของเนื้อ และความฉ่ำของซอส ย่างเบาๆ พอสุก ไม่ต้องจิ้มพอนซึก็อร่อยเหาะแล้วครับ

เนื้อลาย เนื้อหนอก ทั้งสองอย่างทำออกมาได้ดีทีเดียว แต่ด้วยอิทธิพลจากความอร่อยของ striploin ทำให้ทั้งคู่กลายร่างเป็นพระรองในพริบตา 

คุโรบุตะ หมูดำเนี้ยไอ้เราว่าจะไม่กินแล้วนะ เพราะจะสงวนท้องไว้กินแต่เนื้อ ที่ไหนได้ของอร่อยไม่แบ่งหมู เนื้อ มันช่างนุ่มหอม คนละฟิวกับเนื้อเลย อร่อยไม่แพ้กัน

ไส้กรอกไก่ คนในโต๊ะโหวตว่านี้แหละอาวุธลับ ใช่ว่าไส้กรอกอร่อยจะย่างแล้วอร่อย ทางร้านบอกว่าคัดมาหลายเจ้ากว่าจะลงตัว ซึ่งผมก็บอกทางร้านว่า ขอบคุณครับที่เลือกสรรสิ่งดีๆ มาให้

เนื้อของร้านจะสไลด์สดๆ ตามสั่ง ไม่มีน้ำแข็งมาเกาะ ทำด้วยความใส่ใจ ทำให้คนกิน อาหารทุกอย่างสัมผัสได้ถึง ความเอาใจใส่ แม้จะช้าไปนิด แต่ก็ไม่ได้รอนาน ที่สำคัญการบริการเป็นเลิศครับ

สรุป 460net รวมน้ำ(ชาเขียวชงเอง ชามะนาว Est) กับความใส่ใจในอาหาร การบริการ และที่สำคัญคุณภาพวัตถุดิบ ไม่แปลกใจเลยที่ร้านจะได้รับ 5 เาวจากนักชิมหลายๆ คน